Foto: Getty Images «Arsenal» sobiq bosh murabbiyi Arsen Venger o‘z faoliyatini qachon davom ettirishi bo‘yicha yakuniy qarorni qachon qabul qilishini aytdi. «Mening kelajagim? Bu savolga yaqin 15 kun ichida javob berishim lozim. Men hamon murabbiylik bilan shug‘ullanmoqchiman», - deya Vengerning so‘zlarini keltiradi Calciomercato.com. Avvalroq, Venger Zayniddin Zidandan so‘ng Madridning «Real» klubi bosh murabbiyi lavozimiga da’vogar ekani aytilgandi. Venger «Arsenal»ga 1996-2018 yillar davomida ustozlik qildi. «Kanonirlar» uning qo‘l ostida uch marta Angliya chempioni, yetti bora mamlakat kubogi va superkubogida g‘alaba qozongan.